Diari Oficial de la Generalitat Valenciana


Sumari del DOGV 295, del 14-10-1985 (1985/805112)

ORDRE de 10 de setembre de 1985, de la Conselleria d'Indústria, Comerç i Turisme, per la qual es convoquen tres beques per a postgraduats.
------------------------------------------------------------------------------------------------------------------------------------------

### Dades del document

Número de DOGV
:   295

Data del DOGV
:   14-10-1985

Secció del DOGV
:   ALTRES DISPOSICIONS

Número del document
:   1985/805112


Data del document
:   10-09-1985

Organisme emissor
:   Conselleria d'Indústria, Comerç i Turisme

Tipus de document
:   Ordre

Ordre de 10 de setembre de 1985, de la Conselleria d'Indústria, Comerç i Turisme, per la qual es convoquen tres beques per a post-graduats.  
L'adhesió d'Espanya a la CEE com a membre de ple dret a partir de l'1 de gener de 1986, no solament suposarà la incorporació al nostre ordenament jurídic dels Tractats Funcionals, sinó de tot el dret derivat que, sota la forma de directrius, recomanacions, jurisprudència, etc., s'ha produït a les diverses institucions integrants de la Comunitat.   
Per tant, la normativa produïda per les diverses instàncies legitimades per aquesta finalitat haurà d'adequarse a l'ordenament comunitari; la qual cosa exigeix una labor de seguiment de l'activitat desplegada pels organismes comunitaris.   
Addicionalment, la CEE disposa de mecanismes d'ajut que poden constituir un eficaç complement a totes aquelles que siguen arbitrades per la Generalitat Valenciana o per l'Administració Central; les quals, de tota manera, requeriran un coneixement detallat de les comunitàries a fi i efecte d'un millor aprofitament.   
De tot el susdit, es desprèn la necessitat de comptar amb especialistes en aquests temes, que aporten la dimensió comunitària adient a les diverses activitats que configuren la política industrial, comercial i turística de la Generalitat Valenciana.   
I amb tal finalitat es fa pública la següent convocatòria:  
1. Termini de la sol·licitud  
El termini de sol·licitud serà de 25 dies naturals a partir del dia següent al de la publicació d'aquesta convocatòria al Diari Oficial de la Generalitat Valenciana.   
II. Requisits i mèrits preferents dels sol·licitants  
1 Per optar a aquestes beques caldran els següents requisits:   
a) Haver obtingut en els darrers quatre anys el títol de llicenciat o haver finalitzat la mateix període els estudis del segon cicle a Escoles Tècniques Superiors, ICADE, etc., i estar en possessió del corresponent títol expedit a tal efecte.   
b) Un perfecte coneixement d'alguna llengua oficial de la Comunitat Econòmica Europea, preferentment l?anglès, el francès o l'alemany.   
c) Ser menor de 35 anys.   
d) Plena movilitat per a efectuar desplaçaments, tant en el territori espanyol com fora de ell.   
2. El considerarà com a mèrit preferent el coneixement de les Institucions i temes relacionats amb la Comunitat Europea, així com les estades a Organismes Oficials comunitaris.   
III. Nombre de beques i dotacions  
Es convoca un número de tres beques, les quals estaran dotades amb una quantia total de 1.400.000 pessetes brutes anuals.   
IV. Durada de les beques  
El període de durada de les beques serà d'un any, prorrogable en altres dos, a comptar des de la data de la concessió. La incorporació dels becaris a les activitats que els corresponguen serà immediata a partir de la notificació de l'adjudicació.   
V. Formalització de les sol·licituds  
Els candidats hauran de remetre les seues sol·licituds a la Conselleria d?Indústria, Comerç i Turisme (carrer Isabel la Catolica, núm. 8, segon pis, 46645 València).   
La sol·licitud haurà d'anar acompanyada de la següent documentació:   
a) Currículum vitae, del qual formarà part les dades personals, data de naixement, domicili, telèfon i una fotografia de carnet.   
b) Expedient acadèmic.   
c) Qualsevol altre document que acredite la possessió d'altres títols o mèrits docents, d'investigació, professionals o de coneixement d'idiomes.   
VI. Procés de selecció i de concessió de beques  
Les beques seran adjudicades per un Jurat presidit pel Conseller d'Indústria, Comerç i Turisme, del qual formaran part, com a vocals:   
- La Secretaria General de la Conselleria d'Indústria Comerç i Turisme.   
- El Cap del Gabinet Tècnic de la Conselleria d?Indústria, Comerç i Turisme.   
- Un funcionari designat a tal efecte pel Conseller d'Indústria, Comerç i Turisme.   
El Jurat es reunirà dins dels 10 dies següents a l'acabament del termini de presentació de candidatures, i es podrà convocar a tots aquells candidats que es considere convenient per a comprovar, mitjançant una entrevista, aquells aspectes dels mèrits adduïts que s'estimen d'interés.   
El Jurat podrà declarar deserta, totalment o parcial l'adjudicació de les beques convocades.   
La decisió del Jurat es farà pública al Diari Oficial de la Generalitat Valenciana.   
Els candidats, només pel fet d'haver sol·licitat la beca, renuncien a tota classe d'acció judicial o extrajudicial contra la decisió del Jurat, i accepten el contingut d'aquesta convocatòria.   
Les beques es formalitzaran d'acord amb el que estableix el Reial Decret 1982/1984, de 31 d'octubre.   
VII. Obligacions dels becaris  
Aquestes beques són incompatibles amb qualsevol altra beca o ajuda així com amb l'exercici d'una activitat laboral regular. La infracció d'aquesta regla autoritzarà a la Conselleria d?Indústria, Comerç i Turisme a cancel·lar la beca.   
La Conselleria d?Indústria, Comerç i Turisme, s'encarregarà d'ordenar les activitats dels becaris, així com de resoldre les incidències que es produesquen durant la durada de la beca. La Conselleria d?Indústria, Comerç i Turisme, podrà deixar sens efecte aquestes en el cas que es produïra incompliment de les obligacions per part dels becaris.   
València, 10 de setembre de 1985.   
El Conseller d?Indústria, Comerç i Turisme,  
SEGUNDO BRU I PARRA